# *KREDSINFORMATION*

# *Oktober 2019.*

***Kære alle***

***Jeg håber, I havde en god efterårsferie. Vejret var ikke rigtig med os i år, på den tørre side.***

***Desværre har der været indbrud på kredskontoret i efterårsferien, men intet er stjålet.***

***Lige inden efterårsferien blev der indgået budgetforlig i Lejre Kommune. Set fra et skolesyn er det et nedslående budgetforlig.***

***Per Brinckmann***

***Formand Lejre Lærerforening***

Denne kredsinformation vil primært dreje sig om:

Indbrud på kredskontoret

Kongres

Hovedstyrelsesvalg

Løntjek

Aula

Budgetforlig

**Indbrud på kredskontoret**

I efterårsferien har der desværre været indbrud på kredskontoret. Der er ikke stjålet udstyr eller computere fra Lejre Lærerforening. Meget tyder på, at tyvene har gået efter kontanter og andre værdier som de kunne omsætte hurtigt.

Tyvene har i deres søgen efter værdier, brudt vores arkivskab op. I skabet har vi papirer til vores daglige drift, men det er kredskontorets vurdering, at der ikke er fjernet personfølsomme oplysninger fra arkivskabet.

**Kongres**

Kongressen i Danmarks lærerforening var en såkaldt stor kongres med beretning og gæster. Vi vil ikke i denne kredsinformation referere formandens beretning eller gæsternes taler, men I kan se taler via linket

<https://www.dlf.org/om-dlf/afholdte-kongresser/kongres-2019>

Jeg vil alligevel fremhæve talen fra verdensforbundets generalsekretær Davis Edwards. Det var en meget inspirerende tale, hvor han slog fast at DLF ikke står alene i vores kamp for arbejdstid, løn mm, men at det forventes, at DLF også bakker vores kolleger i resten af verden op i deres kamp for ordentlige løn og arbejdsforhold.

Her nævnte Davis Edwards bl.a. forholdene i Tyrkiet og på Filippinerne. Specifikt omtale David formanden for Filippinernes Lærerforening. Han er eftersøgt af myndighederne i Filippinerne, fordi han taler Filippinernes præsident imod.

Jeg vil anbefale jer, at høre David Edwards tale til kongressen.

Men kongressen var ikke kun taler, vi skulle også drøfte og vedtage foreningens Folkeskoleideal.

Der er blevet arbejdet med idealet i 3 år, og nu var tiden kommet til at binde knude på det.

Folkeskoleidealet blev vedtaget, og kan hentes via linket

<https://www.dlf.org/om-dlf/afholdte-kongresser/kongres-2019/04-folkeskoleideal>

Også i Lejre Lærerforening skal vi drøfte, hvordan Folkeskoleidealet kommer ud og ”lever” på skolerne.

Kongressen skulle drøfte flere forslag til ændringer af foreningens vedtægter.

De mest interessante for jer, var om kredsene skulle have mulighed for at afholde generalforsamling hvert andet år.

Et andet forslag var om valgperioden for kongresdelegerede skulle være 4 år i stedet for 2 år

Det tredje var ændring for kontingentfritagelse for pensionister.

* Kongressen vedtog at det bliver muligt for kredsene at afholde generalforsamlinger hvert andet år. Den mulighed skal kredsstyrelsen i Lejre Lærerforening drøfte inden jul.
* Forslaget om ændring af vilkårene for kontingentfritagelse blev også vedtaget. Man bliver først kontingentfri 12 år efter folkepensionsalderen.
* Forslaget om ændring af valgperioden for kongresdelegerede blev ikke vedtaget.

Til slut på kongressen skulle vi vælge formand og næstformand i Danmarks Lærerforening.

Anders Bondo Christensen blev valgt til formand uden modkandidater.

Der var som omtalt i kredsinformation for september kampvalg om næsteformandsposten mellem Dorthe Lange og Morten Refskov.

Dorthe blev valgt med 163 stemmer, Morten fik 130 stemmer.

Formanden for Lejre Lærerforening var i tvivl til det sidste, men efter at hørt kandidaternes taler, valgte han at stemme på Morten.

**Hovedstyrelsesvalg**

Fra den 21. november til 3 december afholdes valget til Danmarks Lærerforenings Hovedstyrelse. Kredsstyrelsen i Lejre Lærerforening har som tidligere omtalt, valgt at anbefale Bjørn Hansen som vores kandidat.

Kredsstyrelsen vil inden valget tage stilling til, hvordan evt. valgmateriale som sendes til os, videredistribueres til jer.

I kan læse mere om valget via dette link. <https://www.folkeskolen.dk/emneord/arbejdsliv/dlf/hovedstyrelsesvalg-2019/>

**Medlemsundersøgelse:**

Foreningen gennemfører i den kommende tid en stor spørgeskemaundersøgelse blandt samtlige medlemmer i fraktion 1 og 2, som er ansat i folkeskolen eller på kommunal/regional specialskole.

Undersøgelsen omhandler medlemmernes arbejdsforhold på skolerne og er i store træk en gentagelse af totalundersøgelserne, som foreningen gennemførte i 2013, 2015 og 2017. Vi kan dermed følge og dokumentere udviklingen i arbejdsforholdene på skolerne over de seneste fire år.

Undersøgelsen iværksættes i uge 44, og der udsendes efter behov påmindelser om undersøgelsen til dem, der ikke har svaret. Af praktiske årsager vil det dog udelukkende være de medlemmer, som foreningen har registreret nødvendige kontaktoplysninger på, som spørgeskemaet udsendes til. Vi håber naturligvis, I vil afsætte lidt tid i en travl hverdag til at få svaret på undersøgelsen.

**Løntjek**

I ugerne 46-48 tilbyder kredsen løntjek for alle medlemmer.

I år kommer Jeppe og Per ud på skolerne og holder løntjek. I uge 45 sender vi et brev og en oversigt, hvornår vi er på skolerne, ud til alle.

I brevet er det beskrevet hvad du skal medbringe til løntjekket

**Aula**

Lejre Kommune har som flere andre kommuner valgt at tage Aula i brug fra uge 43. Et nyt system giver oftest udfordringer. Jeg ved, at der er udfordringer med Aula i Lejre Kommune. Jeg vil opfordre alle, hvis de oplever problemer eller andet med Aula, at rette henvendelse til jeres leder, og spørge dem, hvordan I skal gøre og forholde jer.

En af de større udfordringer er brug af eget NemID. Fagbladet Folkeskolen har bragt denne artikel, som jeg synes I skal læse, og rette jer efter.

<https://www.folkeskolen.dk/895464/ingen-laerer-kan-tvinges-til-at-bruge-sit-eget-nemid-i-aula>

Lejre Kommune har ikke svaret på, hvordan det skal håndteres, og afventer en central løsning.

Efterfølgende har KL sendt brev til alle kommuner, hvor de indskærper, at der skal være alternative login-løsninger end NemID.

**Budgetforlig**

Lige før efterårsferien blev der indgået budgetforlig i Lejre Kommune. Den politiske beslutning fra før sommerferien om ikke at pris og lønfremskrive budgetterne fastholdes. Der skal spares ca. 25 mio. kr.

Det betyder at der på de 8 skoler i Lejre Kommune skal spares ca. 5,5 mio. udmeldingen fra Lejre Kommune er at der ikke bliver tale om afskedigelser, men at lederne skal overveje, og stillinger som opstår ved naturlig afgang skal genbesættes.

Det vil betyde forringelser i den kvalitet som leveres, og at medarbejderne vil skulle ”løbe” hurtigere.

Lokaludvalgene får en vigtig opgave med at drøftet med ledelsen om hvilke konsekvenser besparelserne har.

Lejre Lærerforening fremsender høringssvar, hvor problematiserer de besparelser som er planlagt. Høringssvaret vil blive sendt til jer, via tillidsrepræsentanten, og kan findes på vores hjemmeside.

**Per Brinckmann**

**Formand**

**Hvis du skal på pension**

Når du går på pension, skal du selv gøre kredsen opmærksom på det, hvis du vil overføres til fraktion 4. Du kan sende kredskontoret en mail på 042@dlf.org eller ringe til Anne på kontoret mandag eller torsdag. Reduceringen af dit kontingent sker først, når du er overført og kan ikke laves med tilbagevirkende kraft. Kontingentet for pensionister udgør pt. 111 kr. pr. måned og opkræves helårligt.

**Sådan hjælper Danmarks Lærerforening i tilfælde af arbejdsskade.**

Arbejdsskader skal anmeldes hurtigst muligt.

Din arbejdsmiljørepræsentant kan hjælpe dig med at anmelde skaden til myndighederne, og Danmarks Lærerforening kan hjælpe med sagsbehandlingen

Det er vigtigt, at arbejdsskader anmeldes til rette myndigheder og indenfor givne frister. Vær opmærksom på, at du i sidste ende selv er ansvarlig for, at det sker. Er der praktiske problemer med anmeldelsen, kan du få hjælp af dinarbejdsmiljø- eller tillidsrepræsentant eller af din lokale Lærerkreds. Foreningen centralt kan yde bistand, hvis du fører sag om erstatning.

Har du brug for at vide mere, kan du kontakte Lejre Lærerforening eller læse mere på foreningens hjemmeside.

**Sådan sender du sagen til Danmarks Lærerforening**

Når arbejdsskaden er anmeldt, kan du inddrage foreningen i sagen, hvis du ønsker det. For at inddrage foreningen skal du henvende dig til din lokale kreds, som kan rådgive dig om spørgsmål om anmeldelse til Arbejdsskadestyrelsen, behandlingsudgifter mm.

Den allerførste, som du skal kontakte, er arbejdsmiljørepræsentanten, der ligger inde med de relevante papirer.

|  |  |
| --- | --- |
| **Dato for møde og sted** | **Mødets/ aktivitetens tema** |
| 11.november 2019 16:00-17:30 Kredskontoret | Møde for nye medlemmer |
| 25. november 2019 17:00-19:30Kredskontoret | Møde for børnehaveklasseleder |
| 16. marts 2020 17:00-20:00 ca.Hvalsø skole | Generalforsamling |